Measles ທີ່ລະບາດໃນ ສຫລ ກາຍມາເປັນ ບັນຫາຖົກຖຽງ ທາງການແພດ ແລະການເມືອງ (ວີດີໂອ ພາສາລາວ)
ບັນດາເຈົ້າໜ້າທີ່ສາທາລະນະສຸກ ພາກັນຢືນຢັດ ຢ່າງໜັກ​ແໜ້ນວ່າ ຢາວັກຊີນ​ສັກ​ປ້ອງກັນ ​​ໄຂ້​ອອກ​ຕຸ່ມ ແມ່ນໄດ້ຜົນດີ ແລະ ປອດໄພ.
ການລະບາດຂອງໄຂ້ອອກຕຸ່ມ ຫຼື measles ຢູ່ໃນສະຫະລັດ ຊຶ່ງ ມີຫຼາຍກວ່າ 100 ຄົນເປັນແລ້ວ ໃນຂະນະນີ້ ໄດ້ຍັງສົ່ງຜົນ ໃຫ້ ເກືອບໝົດທຸກຄົນ ຈາກບັນດາເຈົ້າໜ້າທີ່ສາທາລະນະສຸກ ຈົນເຖິງ ບັນດາພໍ່ແມ່ ນາຍແພດ ແລະແມ່ນແຕ່ ປະທານາທິບໍດີເອງ ພາກັນ ສະແດງຄວາມຄິດເຫັນ ກ່ຽວກັບເລື້ອງນີ້ ຜູ້ສື່ຂ່າວວີໂອເອ Carol Pearsonມີລາຍລະອຽດ ຊຶ່ງໄຊຈະເລີນສຸກ ຈະນຳມາສະເໜີ ທ່ານ ໃນອັນດັບຕໍ່ໄປ ບັນດາເຈົ້າໜ້າທີ່ສາທາລະນະສຸກ ພາກັນຢືນຢັດຢ່າງໜັກແໜ້ນວ່າ ຢາວັກຊີນສັກປ້ອງກັນ ໄຂ້ອອກຕຸ່ມ ແມ່ນໄດ້ຜົນດີ ແລະ ປອດໄພ ບັນດາທ່ານໝໍລະດັບສູງ ຂອງສະຫະລັດ ໄດ້ ຮຽກຮ້ອງໃຫ້ຜູ້ປົກຄອງ ເອົາພວກລູກເຕົ້າຂອງເຂົາເຈົ້າ ໄປສັກຢາວັກຊີນປ້ອງກັນພະຍາດ ດັ່ງກ່າວ ດຣ Tom Frieden ຫົວໜ້າສູນຄວບຄຸມແລະປ້ອງກັນພະຍາດ ກໍແມ່ນຜູ້ໜຶ່ງໃນນັ້ນ ດຣ Frieden ເວົ້າວ່າ ແຕ່ພໍ່ແມ່ບາງຄົນ ເຊັ່ນນາງ Barbara Acosta ພາກັນປົກປ້ອງສິດ ຂອງພວກເຂົາເຈົ້າ ທີ່ບໍ່ຍາກໃຫ້ລູກເຕົ້າຂອງເຂົາເຈົ້າສັກຢາວັກຊີນ ນາງ Acosta ເວົ້າວ່າ ນັກການເມືອງຈຳນວນໜຶ່ງ ກໍເຫັນດີນຳ ສະມາຊິກສະພາສູງ ສັງກັດພັກຣີພັບບລີກັນ ທ່ານ Rand Paul ຈາກລັດ Kentucky  ໄດ້ກ່າວເຖິງເລື້ອງຕ່າງໆທີ່ທ່ານໄດ້ຍິນມາ ທີ່ ເອົາຢາວັກຊີນໄປພົວພັນກັບ ຄວາມຜິດປົກກະຕິທາງດ້ານຈິດໃຈ ທ່ານ Paul ເວົ້າວ່າ ນາງ Acosta ໄດ້ເລືອກທີ່ຈະບໍ່ໃຫ້ພວກລູກເຕົ້າ ຫຼື ພວກລູກຫລານ ຂອງນາງ ສັກຢາ ວັກຊີນ ຍ້ອນຄວາມເປັນຫ່ວງກ່ຽວກັບຜົນກະທົບດັ່ງກ່າວ ນາງ Acosta ເວົ້າວ່າ ຫາກແຕ່ວ່າ ການສຶກສາຄົ້ນຄວ້າຕ່າງໆ ສະແດງໃຫ້ເຫັນວ່າ ການສັກຢາວັກຊີນນັ້ນ ສາມາດຊ່ອຍຮັກສາຫຼາຍໆຊີວິດໄດ້ ແລະວ່າຜົນຂ້າງຄຽງນັ້ນ ແມ່ນບໍ່ຄອ່ຍມີປານໃດ ແລະຖ້າມີ ກໍບໍ່ຮ້າຍແຮງ ດຣ Linda Fu ເປັນຊ່ຽວຊານດ້ານພະຍາດຕິດແປດໃນ ພວກເດັກນ້ອຍ ຢູ່ໂຮງໝໍ ລະບົບສຸຂະພາບຂອງພວກເດັກນ້ອຍແຫ່ງຊາດ ໃນວໍຊິງຕັນ ດຣ Fu ເວົ້າວ່າ ດຣ Fu ກ່າວວ່າ ຜົນຂ້າງຄຽງທີ່ບໍ່ຮ້າຍແຮງ ແລະ ຊົ່ວຄາວຂອງການສັກຢາວັກຊີນນັ້ນ ແມ່ນມີນ້ຳໜັກເໜືອກວ່າ ຄວາມສ່ຽງຕໍ່ການທີ່ຈະມີ ອາການແຊກຊ້ອນຕ່າງໆ ຈາກໂຣກ ໄຂ້ອອກຕຸ່ມ measles ຊຶ່ງສາມາດ ມີຮວມທັງ ຫູອັກເສບ ຫູໜວກຖາວອນ ສະໝອງ ອັກເສບ ສະໝອງເສຍຫາຍຢ່າງຖາວອນ ພະຍາດປອດບວມ ແລະ ການເສຍຊີວິດ ໃນຄັ້ງໜຶ່ງ ບັນດາພໍ່ແມ່ມີຄວາມກັງວົນ ກ່ຽວກັບສານກັນບູດຕ່າງໆ ທີ່ປະສົມໃສ່ກັບຢາ ວັກຊີນນັ້ນ ດຣ Fu ກ່າວວ່າ ອັນນັ້ນ ແມ່ນບໍ່ເປັນເລື້ອງທີ່ຕ້ອງກັງວົນອີກຕໍ່ໄປແລ້ວ ດຣ Fu ເວົ້າວ່າ ບັນດານາຍແພດ ທີ່ປະຕິບັດໜ້າທີ່ ໃນທຸກມື້ນີ້ ສ່ວນຫຼາຍແມ່ນບໍ່ເຄີຍພົບເຫັນກໍລະນີ ຂອງໄຂ້ອອກຕຸ່ມ measles ເລີຍ ນັ້ນກໍເປັນຍ້ອນວ່າ ຢາວັກຊີນມີປະສິດທິພາບເຖິງ 99 ເປີເຊັນ ຖ້າບຸກຄົນໜຶ່ງຫາກໄດ້ຮັບ ຢາວັກຊີນ ສອງຂະໜາດ ແມ່ນແຕ່ ປະທານາທິບໍດີ ໂອບາມາ ກໍຍັງໄດ້ມີຄວາມເຫັນກ່ຽວກັບ ເລື້ອງນີ້ ໃນລະຫວ່າງ ການໃຫ້ສຳພາດ ກັບໂທລະພາບຊ່ອງ NBC ຂອງອາເມຣິການັ້ນ ທ່ານ ໂອບາມາ ຮຽກ ຮ້ອງໃຫ້ບັນດາຜູ້ປົກຄອງ ຈົ່ງພາກພວກລູກເຕົ້າຂອງເຂົາເຈົ້າ ໄປສັກຢາວັກຊີນກັນ measles